armvectores/hy_wikipedia_2023 huggingface dataset:
Սավոյ թատրոն (Մոնմուտ)

Սավոյ թատրոն (Մոնմուտ) (անգլ.՝ Savoy Theatre), դրամայի և կինոյի թատրոն Չըրչ փողոցում, Մոնմուտում, Ուելսի հարավ-արևելքում։ Շենքին տրված է Մեծ Բրիտանիայի մշակութային ժառանգության կարգավիճակ, համարվում է, որ այն Ուելսում գործող հնագույն թատրոնն է։ 1928 թվականին շինությունը վերակառուցվել է, այն ունի 360 տեղ և այն ներկայումս ղեկավարվում է բարեգործական ֆոնդի կողմից։ Թատրոնը մտնում է Մոնմուտի մշակութային ժառանգության ցանկի մեջ։


== Պատմություն ==
Շենքը, որտեղ թատրոնն է տեղակայված, կառուցվել է նախկինում այստեղ գործող Բելլ հյուրանոցի տեղում, Մոնմուտ քաղաքի պատմական կենտրոնում։ Ի սկզբանե այն հայտնի է եղել որպես Ասամբլեայի սենյակներ (Assembly Rooms), և զվարճանքի ներկայացումներ կազմակերպելու թույլտվություն այն ստացել է 1832 թվականին։ 1850 թվականին թատրոնն աշխատել է որպես Թագավորական թատրոն J F Rogers-ի ղեկավարությամբ, իսկ ավելի ուշ շենքը դարձել է եգիտպացորենի պահպանման պահեստ։ 19-րդ դարի վերջին այստեղ եղել է Սպիտակ կարապ հյուրանոցին պատկանող սահադաշտ, իսկ 1910 թվականին շենքը դարձել է Մոնմուտի առաջին «Living Picture Palace and Rinkeries» կինոթատրոնը։ 1912 թվականին այն վերանվանվել է «Պալատ», հետո կոչվել է Scala, իսկ հետո` Regent:
1927 թվականին շենքը գնվել է Albany Ward թատերական խմբի կողմից և կրկին բացվել է 1928 թվականի մարտի 5-ին որպես The New Picture House: Այստեղ 1930 թվականին ցուցադրվել են առաջին «խոսող ֆիլմերը»։ Կինոթատրոնը փակվել է 1960-ական թվականներին, ավելի ուշ այն դարձել է բինգո-սրահ, որը փակվել է 1983 թվականին և որոշ ժամանակ անց վերաբացվել է, որպեսզի ցուցադրի «կախարդական լապտերի» դիապոզիվները։ Որպես կինոթատրոն շենքն աշխատում է 1990 թվականից ի վեր։


== Ժամանակակից ղեկավարում և շահագործում ==
Սավոյն Ուելսում աշխատող ամենահին թատրոնն է։ Այն գտնվում է Բ. Տ. Դեյվիսի ժառանգներ Մաքթագարթ ընտանիքի մասնավոր սեփականության տարածքում, ում երբևէ 19 կմ տարածք է պատկանել Հարավային Ուելսում և Անգլիայի հարավ-արևմուտքում։ Թանգարանը վարձակալության է տրված Monmouth Savoy Trust բարեգործական հիմնադրամին, որի մեջ են մտնում կամավոր-էնտուզիաստներ, ովքեր աշխատում են տեղական հանրության համար։ Նրանք մեծ դեր են խաղացել 2010 թվականի թատրոնը չփակելու որոշում կայացնելու հարցում։ Թատրոնը պետական ֆինանասավորում չունի, դրա պահպանումը տարեկան արժենում է 50.000 ֆունտ ստերլինգ։
2004 թվականին heritage Lottery Fund-ն օժանդակել է ներքին հարդարանքի, այդ թվում` կարմիր թավշե վարագույրների, ջահերի վերականգնման գործում։ Ըստ ընդհանուր կարծիքի` թատրոնը հիանալի ակուստիկա ունի։ Այժմ այնտեղ անց են կացվում պարբերական գիշերային կինոդիտումներ, համերգներ, բեմադրվում են դրամաներ և կատակերգություններ, ինչպես նաև` կազմակերպվում են հանրային նախաձեռնություններ և մրցույթներ։ 2012 թվականի հունվարին թատրոնը դրամաշնորհ է ստացել NatWestBank բանկից` երեխաների համար կինոակումբ հիմնելու համար, որտեղ նրանք կայցելեն դասերից հետո, ինչպես նաև` դրամաշնորհ երիտասարդների հետ դրամայի թեմայով սեմինարներ անցկացնելու համար։


== Նախասրահի մուտք ==

		
		
		
		


== Թատրոն ==

		
		
		
		
		


== Ծանոթագրություններ ==
Երիկամային խիթ

Երիկամային խիթ, որովայնային ցավի տեսակ, որն առաջանում է երիկամների քարերի պատճառով։


== Նշաններ և ախտանիշներ ==
Երիկամային խիթ սովորաբար սկսվում է ծայրերում և հաճախ տարածվում է ստորև՝ դեպի կողոսկրեր կամ աճուկ։ Այն սովորաբար գալիս է ալիքներով՝ միզածորանի գալարակծկանքի պատճառով, բայց կարող է լինել մշտական։ Այն հաճախ նկարագրվում է որպես ամենաուժեղ ցավերից մեկը։  Չնայած նրան, որ այս վիճակը կարող է լինել շատ ցավալի, երիկամների քարերը սովորաբար չեն առաջացնում մշտական ֆիզիկական վնաս։ Շատ դեպքերում, երիկամների խիթ ունեցող մարդկանց խորհուրդ են տալիս խմել մեծ քանակությամբ ջուր։ Այլ դեպքերում, հնարավոր է պահանջվի բժշկական միջամտութուն։ Խիթի կրկնվելու հավանականությունը նվազագույնի հասնցելու համար անհրաժեշտ է կանխարգելիչ բուժում։


== Ախտորոշում ==
Երիկամային խիթի ախտորոշումը նույնն է, ինչ երիկամների և միզուղիների քարերի ախտորոշումը։


=== Տարբերակող ախտորոշում ===
Երիկամային խիթը պետք է տարբերակվի հետևյալ պայմաններով
լեղապարկի խիթ եւ խոլեցիստիտ
աորտայի և ենթաստամոքսային գեղձի անոթալայնանք (ձախակողմյան ցավ, գերճնշում կամ աթերոսկլերոզ ունեցող տարեց հիվանդների մոտ)
ինտերստիցիալ (հենքային)․ որդանման ելունի բորբոքում, դիվերտիկուլիտ, կամ որովայնամզի բորբոքում (այս դեպքերում հիվանդները նախընտրում են անշարժ պառկել)
գինեկոլոգիական․ էնդոմետրիոզ, ձվարանների ոլորում և արտաարգանդային հղիություն
ամորձու ոլորում


== Բուժում ==
Փոքր քարերի մեծամասնությունը անցնում է ինքնաբերաբար և պահանջվում է միայն ցավազրկում։ 5 մմ-ից մեծ քարի ինքնաբուխ անցման հավանականությունը նվազում է։ Օգտագործում են ոչ ստերոիդային հակաբորբոքային դեղամիջոցներ, որոնցից են դիկլոֆենակը կամ իբուպրոֆենը, և սպազմոլիտիկ դեղանյութեր, ինչպիսին է բուտիլոսկոպոլամինը։ Չնայած նրանք, որ մորֆինը լավ է ազդում ցավի վրա, այնուամենայնիվ այն խորհուրդ չի տրվում օգտագործել, քանի որ, առաջացնում է կախվածություն և բարձրացնում է ներմիզուկային ճնշումը, վատթարացնում է վիճակը։ Մասնավորապես պեթիդին դեղամիջոցն օգտագործողների մոտ առաջանում է կողմնակի ազդեցություն՝ փսխում։ Հաճախ օգտագործվում են ներքին ընդունման թմրամիջոցներ։
Տիպիկ դեպքերում հիվանդի համար չկա անզգայացման դիրք (ցավը կարելի է թեթևացնել պառկելով դեպի ոչ ցավող կողմը և դնել տաք ջրով շիշ կամ սրբիչ)։ Մեծ չափերով քարերի հեռացման համար կարող է պահանջվել վիրաբուժական միջամտություն, ինչպես օրինակ, հարվածալիքային թերապիա, ուրետրասկոպիա կամ միջմաշկային նեֆրոլիթոտոմիա (երիկամաքարահատում)։ Հիվանդներին կարելի է բուժել նաև ալֆա-պաշարիչների միջոցով, եթե քարերը գտնվում են միզածորանում։


== Ծանոթագրություններ ==
Ռոսարիո (Ուրուգվայ)

Անվան այլ կիրառումների համար տե՛ս՝ Ռոսարիո (այլ կիրառումներ)Ռոսարիո (իսպ.՝ Rosario), բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 10 085 մարդ.

Աղբյուր։ Instituto Nacional de Estadística de Uruguay։


== Հայտնի մարդիկ ==
Դիեգո Գոդին ուրուգվայական ֆուտբոլիստ։


== Ծանոթագրություններ ==


== Արտաքին հղումներ ==
Ռոսարիո քաղաքի պաշտոնական կայքը Archived 2015-08-10 at the Wayback Machine. (Իսպաներեն)
Իմպրունետա

Իմպրունետա  (իտալերեն՝ Impruneta), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 14 778 մարդ (2008 թվականի տվյալներով)։ Բնակչության խտությունը՝ 308 մարդ/կմ²։ Տարածքը՝ 48 կմ²։ Փոստային ինդեքս՝ 50023։ Հեռախոսային կոդ՝ 055։


== Ժողովրդագրություն ==
Բնակչություն


== Եղբայր քաղաքները ==
 Բելերիվ Սյուր Ալիեռ- (Ֆրանսիա)


== Կապի տվյալներ ==
Հեռախոսահամար՝ 055 203641
Էլեկտրոնային փոստ՝ urp@comune.impruneta.fi.it
Պաշտոնական կայքը՝ http://www.comune.impruneta.fi.it/


== Արտաքին հղումներ ==
[ http://www.comune.impruneta.fi.it/ Պաշտոնական կայք (իտալ.)]
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սպլին

«Սպլին» (ռուս.՝ Сплин, անգլերենից՝ spleen), ռուսական ալտերնատիվ ռոք խումբ է Սանկտ Պետերբուրգից։ Խմբի անփոխարինելի առաջնորդն է Ալեքսանդր Վասիլևը։ Խմբի ծննդյան օրը համարվում է 1994 թ. մայիսի 27-ը։ Խումբը իր գործունեության ընթացքում թողարկել է 11 պաշտոնական ալբոմ։


== Ձայնադարան ==


=== Ստուդիական ալբոմներ ===
1994 - Пыльная быль
1996 - Коллекционер оружия
1997 - Фонарь под глазом
1998 - Гранатовый альбом
1999 - Альтависта
2001 - 25 кадр
2003 - Новые люди
2004 - Реверсивная хроника событий
2007 - Раздвоение личности
2009 - Сигнал из космоса
2012 - Обман зрения
2014 - Резонанс. Часть 1
2014 - Резонанс. Часть 2 (հոկտեմբերի 2)


=== Համերգային ալբոմներ ===
2000 - Альтависта live (2CD)
2001 - Fellini Tour ( БИ-2 և Tomas խմբերի հետ համատեղ տուր)
2002 - Акустика (2CD)


=== Հավաքածուներ ===
2000 - Зн@менатель
2007 - 13 лет в Рок-н-Ролле


=== Սինգլներ ===
2002 - Гандбол
2003 - Сидели и курили
2004 - Романс


== Կազմը ==


== Արտաքին հղումներ ==
Պաշտոնական կայք
Խմբի ալիքը ՅուԹյուբ կայքւմ
Խումբը Last.FM կայքում
Խմբի էջը Ֆեյսբուք կայքում


== Ծանուցումներ ==
Անգուս Քլաուդ

Քոնոր Անգուս Քլաուդ Հիքի (անգլ.՝ Conor Angus Cloud Hickey, հուլիսի 10, 1998(1998-07-10), Օքլենդ, Նեբրասկա, Բերտ շրջան, Նեբրասկա, ԱՄՆ), ամերիկացի դերասան։ Առավել հայտնի է HBO-ի «Էյֆորիա» հեռուստասերիալում կատարած Ֆեզկոյի դերով։


== Կյանք և կարիերա ==
Ծնվել է 1998 թվականի հուլիսի 10-ին։ Ծագումով  Կալիֆոռնիա նահանգի Օքլենդ քաղաքից է։ Նրա ընտանիքի մեծ մասը բնակվում է Իռլանդիայում, որտեղ նա պլանավորում էր տեղափեխվել «Էյֆորիա» հեռուստասերիալում դեր ստանալուց առաջ։ Սովորել է Օքլենդի արվեստի դպրոցի արտադրական դիզայնի բաժնում, որն ավարտել է 2016 թվականին։ Նույն դպրոցն է նաև հաճախել «Էյֆորիա» հեռուստասերիալում իր խաղընկերուհի Զենդեյան։ Բարքլեյս սենթրի (Բրուքլին) մոտ գտնվող ռեստորանում աշխատելիս նրան նկատել է «Էյֆորիա» հեռուստասերիալի քասթինգի գործակալ Ջենիֆեր Վենդիտին, որին սկզբում Քլաուդը խարդախի տեղ էր դրել։


== Ֆիլմագրություն ==


== Ծանոթագրություններ ==
Ֆիլիպ Յաբլոնսկի

Ֆիլիպ Կարլ Յաբլոնսկի (անգլ.՝ Phillip Carl Jablonski, հունվարի 3, 1946(1946-01-03), Joshua Tree, Սան Բերնարդինո շրջան - դեկտեմբերի 27, 2019(2019-12-27), San Quentin State Prison, Կալիֆոռնիա), սերիական մարդասպան, որը Կալիֆոռնիայում և Յուտայում 1978-1991 թվականներն ընկած ժամանակահատվածում մեղավոր է ճանաչվել 5 կանանց սպանության մեջ։


== Կենսագրություն ==
Ծնվել է հարբեցողի ընտանիքում, որը ծեծում էր մորը և քրոջը։ 16 տարեկան հասակում Յաբլոնսկին հարձակվել է 14 տարեկան քրոջ վրա, պարանով փաթաթել է վիզը ու նետել մահճակալի վրա։ Յաբլոնսկին ահարկու տեսք ուներ այդ պահին և քույրը մտածում է, որ նա ուզում է բռնաբարել իրեն։ Բայց Յաբլոնսկին անսպասելի կանգ է առնում ու սկսում հեկեկալ։ Երբ քույրն այդ մասին պատմում է ծնողներին, հայրն սկսում է ծեծել նրան։


== Սպանություններ ==
Յաբլոնսկին 1968 ամուսնացել է Էլիս Մակգոունի հետ։ Նա սեռական ոտնձգություններ էր կատարում ու փորձում խեղդել նրան բարձով։ Յաբլոնսկին 1968 թվականի նոյեմբերին հանդիպում է Ջեյն Սենդերսի հետ այն բանից հետո, երբ նրա առաջին կինը թողնում է նրան։ Նա բռնաբարում է նրան իրենց հանդիպման հենց առաջին օրը, բայց աղջիկն այդ մասին չի պատմում ոստիկաններին։ Սենդերսը հղիանում է և 1969 թվականի հուլիսին նրանք ուղևորվում են Կալիֆոռնիա։ Մի անգամ սեռական հարաբերության ժամանակ Սենդերսը ուզում է կանգ առնել, իսկ կատաղած Յաբլոնսկին հանում է ատրճանակը ու սպառնում, որ եթե նա չշարունակի, ապա կսպանի նրան։ Նա հարվածում է և Սենդերսը ուշագնաց է լինում, իսկ հենց որ ուշքի է գալիս նա սկսում է բռնաբարել նրան։ 1972 թվականին Սենդերսը ևս թողեց նրան։ 1978 թվականին Յաբլոնսկին սպանում է իր առաջին կնոջը՝ Էլիս Մակգոունին։ 1982 թվականին ազատվելով կալանքից` ամուսնանում է Քերոլ Սպադոնիի հետ։ 1991 թվականի ապրիլի 22-ին Յաբլոնսկին սպանեց 38-ամյա Ֆաթիմա Վեննին, որը Կալիֆոռնիայում 2 դեռահաս աղջիկների մայր էր։ Նա հայտնաբերվել էր մերկ՝ գնդակը գլխում։ Նա նույնպես բռնաբարված էր, իսկ մեջքին կար հետևյալ գրությունը. «Ես սիրում եմ Հիսուսին»։ Հաջորդ օրը՝ 1991 թվականի ապրիլի 23-ին, Յաբլոնսկին խեղդեց իր կնոջը՝ Քերոլ Սպադոնիին, իսկ հետո բռնաբարեց ու սպանեց 72-ամյա զոքանչին։ Ապրիլի 27-ին Յուտայում նա թալանեց ու սպանեց 58-ամյա մի կնոջ։


== Ձերբակալություն և դատավճիռ ==
Հաջորդ օրը նրան ձերբակալեցին Կանզասում, ու նշանակվեց մահվան դատավճիռ։ Ձերբակալման ժամանակ նա 45 տարեկան էր։ 2006 թվականի հունվարին դատարանը վերանայեց Յաբլոնսկու բողոքարկումը ու թողեց ուժի մեջ մահվան դատավճիռը։


== Ծանոթագրություններ ==
Շահումյան (Տուապսեի շրջան)

Անվան այլ կիրառումների համար տե՛ս՝ Շահումյան (այլ կիրառումներ)Շահումյան ( ռուս.` Шаумян), գյուղ Ռուսաստանի Դաշնության Կրասնոդարի երկրամասի Տուապսեի շրջանում, Ելիզավետկա գետի ափին։ Գտնվում է Տուապսեից 42 կմ հյուսիս-արևելք, ծովի մակարդակից 246 մ բարձրության վրա։


== Բնակչությունը ==
Շահումյանում բնակվում են հայեր, ռուսներ, ադըղեներ և այլ ազգություններ։ 1987 թվականին գյուղում բնակվել է 1535 մարդ, իսկ 1989 թվականին` 1479 մարդ, որից 704 հայեր, 679 ռուսներ, 24 ուկրաինացիներ, 11 հույներ, 4 գերմանացիներ և 3 ադըղեներ։

Բնակիչներն զբաղվում են թեյի և ծխախոտի մշակությամբ, բանջարաբուծությամբ, այգեգործությամբ և անասնապահությամբ։ Գյուղում կա միջնակարգ դպրոց, գրադարան, ակումբ և հիվանդանոց։


== Պատմությունը ==
Գյուղը հիմնադրվել է 1864 թվականին` Կուբանի կազակական զորքերի կողմից, տեղահանված չերքեզական աուլի տեղում և կոչվել Ելիսավետպոլսկայա։ 1869 թվականին ստանիցան դարձել է գյուղ և կոչվել Ելիսավետպոլսկոյե։ 1936 թվականին, ի պատիվ Ստեփան Շահումյանի, կոչվել է Շահումյան։
1925-1953 թվականներին մտել է Հյուսիս-Կովկասյան երկրամասի Հայկական ազգային շրջանի կազմի մեջ։
Հայերը եկել են Սամսունի շրջակայքից` 1910 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
(4271) Նովոսիբիրսկ

(4271) Նովոսիբիրսկ (անգլ.՝ Novosibirsk), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,013391 ա. մ., առավելագույնը մոտենում է 2,729 ա. մ. հեռավորության վրա և հեռանում 3,2977 ա. մ.։ Արեգակի շուրջ մեկ ամբողջական պտույտ է կատարում 1910,65 երկրային օրվա ընթացքում, իր ուղեծրով շարժվելով միջինում 0,188417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4271) Նովոսիբիրսկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալենա (այլ կիրառումներ)

Մալենա անունը կարող է վերաբերել.

Մալենա (երգչուհի) (ծն. 2007), հայ երգչուհի
Մալենա Էռնման (ծնվ. 1970), շվեդ օպերային երգչուհի
Մալենա Ալտերիո (ծնված 1974), արգենտինական ծագումով իսպանացի դերասանուհի
Մալենա Ջոզեֆսեն (ծնվ. 1977), Ֆարերիայի ֆուտբոլի կիսապաշտպան
Մալենա Կանո (նաև հայտնի է որպես La Perla), ռանչերո երաժշտություն և մարիաչի երգչուհի
Մալենա Բերք (ծն. 1958), կուբացի երգչուհի
Մալենա Բելաֆոնտե, մոդել, դարձել է երգչուհի, կատարող
Մալենա Ուոթրուս, ամերիկացի արձակագիր
Մալենա Մյորլինգ (ծն. 1965) շվեդ-ամերիկյան բանաստեղծուհի և թարգմանիչ
Մալենա Գրասիա (ծնվ. 1971), իսպանացի դերասանուհի, երգչուհի և հեռուստահաղորդավարուհի
Բեն Մալենա (ծնվ. 1992), կանադացի ֆուտբոլիստ
Մարիոն Մալենա, ամերիկյան Սամոա գեղեցկության մրցույթի հաղթող
Լենա Մալենա, 1928 թվականին նկարահանված ամերիկյան դրամատիկական « Տրոպիկ խելագարություն» ֆիլմի դերասանուհի«Մալենա» (տանգո), 1941 թվականի տանգո երգ
Մալենա (սաունդթրեք), 2000 թվականի « Մալենա» ֆիլմի սաունդթրեք
«Մալենա», երգ Էննիո Մորիկոնեի սաունդթրեքից և ձայնագրված Paradiso-ում
«Մալենա», Դոլլի Պարթոնի երգը և երգված Փորթեր Վագոների հետ 1969 թվականի Always, Always ալբոմում։
«Մալենա», հարավսլավական Videosex և Idoli ռոք խմբերի երգը VIS Idoli EP-ից։Մալենա (ֆիլմ), 2000 թվականի իտալական ռոմանտիկ կատակերգություն-դրամա ֆիլմ
Մալենա (արագիլ)
Բուդիշչե (գյուղ, Գորոդնյայի շրջան)

Անվան այլ կիրառումների համար տե՛ս՝ ԲուդիշչեԲուդիշչե (ուկրաիներեն՝ Будище), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Բուդիշչե գյուղում բնակվում էր 85 մարդ։ Բնակչության խտությունը կազմում էր 94,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էստրե Մոն

Էստրե Մոն (ֆր.՝  Estrées-Mons), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 600 մարդ, բնակչության խտությունը` 39.22 մարդ/կմ²։ Բնակավայրը զբաղեցնում է 15.3 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 384 աշխատունակ (15-64 տարեկան)  բնակիչ, որոնցից ակտիվ էին 288-ը, իսկ ոչ ակտիվները` 96։ Ակտիվության ցուցանիշը կազմում է 75,0 %։ 288 աշխատունակ մարդկանցից աշխատել է 231 անձ (133 տղամարդ և 98 կին)։ Գործազուրկ են եղել 57 անձ (26 տղամարդ և 31 կին)։ 96 անաշխատունակներից 24-ը եղել են աշակերտներ կամ ուսանողներ, 35-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ելենա Յովանովա

Ելենա Յովանովա (մակեդոներեն՝ Jelena Jovanova, հոկտեմբերի 21, 1984(1984-10-21), Բանյա Լուկա, Բոսնիայի և Հերցեգովինայի Սոցիալիստական Հանրապետություն, ՀՍՖՀ), մակեդոնացի դերասանուհի։


== Կենսագրություն ==
Ծնվել է Բոսնիա և Հերցեգովինայում, մեծացել է Մակեդոնիայում։ Ամուսնացել և ներկայումս ապրում է Խորվաթիայում։ Ավարտել է Կիրիլի և Մեթոդիոսի անվան Սկոպյեի համալսարանի դրամատիկական արվեստների ֆակուլտետը։ 2006 թվականից Մակեդոնիայի ազգային թատրոնի անդամ է, որտեղ մարմնավորել է ավելի քանի 25 գլխավոր դերեր։
Ֆիլմերում նրա առաջնախաղը եղել է Յուանիտա Վիլսոնի «Եթե ես այստեղ չեմ» ֆիլմը, որը ներառվել է Օսկարի 84-րդ մրցանակաբաշխության Լավագույն օտարալեզու ֆիլմերի կարճ ցուցակում։
2010 թվականին նա ներառվել է Անջելինա Ջոլիի «Արյան և մեղրի երկրում» ֆիլմի դերասանական կազմում, որը Ջոլիի առաջին դեբյուտային ռեժիսորական ֆիլմն է։ Ֆիլմը ներկայացվել է Ոսկե գլոբուս մրցանակի։ Այս ֆիլմը Ելենայի առաջին հոլիվուդյան ֆիլմն էր։


== Ֆիլմագրություն ==
Սահմանադրություն (2016)
Երեխա (2016)
Սկոպա (2015)
Երրորդ կես (2012)
Սկոպյե ռեմիքս (2012)
Արյան և մեղրի երկրում (2011)
Եթե ես այստեղ չեմ (2010)


== Հեռուստատեսություն ==
Այն ուղղությամբ, որտեղ որ թռչում են գնդակները Նադալիա (2015)
Գաղտնիքներ (Tajne) Մարինա Ֆրանիչ (2013-2014)


== Թատրոնի դերեր ==
Չիկագո Ռոքսի Հարթ
Ո՞վ է վախենում Վիրջինիա Վուլֆից Հանի
Սեղիր 1-3 Սաբինե
Տրոիլուս և Կրեսիդա Հեղինե Տրոյացի
Քամի քամու մեջ Մագդա
Հասանագինիցա Հասանագինիցա
Սեռական կամակորություն Չիկագոյում Դեբորա
Ժամացույցի նարինջ Ալեքս
Դեկամերոն Ֆիլոմենա
Դունդո Մարոյե Պետրունյելա
Դոն Կիխոտ Դուլսինեա
Դասական թշնամի Իռեն
Միսս Ջուլի միսս Ջուլի


== Ծանոթագրություններ ==


== Արտաքին հղումներ ==
Interview for The Huffington Post
Արթուր Գևորգյան (բալետի արտիստ)

Արթուր Գևորգյան (հուլիսի 7, 1993(1993-07-07), Երևան, Հայաստան), բալետի արտիստ։


== Կենսագրություն ==
Արթուր Գևորգյանը ծնվել է 1993 թվականի հուլիսի 7-ին, Երևանում։ Սովորել է Երևանի պարարվեստի պետական ուսումնարանի բալետի բաժնում՝ 2003-2010 թվականներին, որից հետո վերապատրաստվել է Շվեյցարիայի «Ballettschule Theater Basel» թատրոնում։ 
2011 թվականից որպես մենապարող աշխատել է Երևանի Ա.Սպենդիարյանի անվան օպերայի և բալետի ազգային ակադեմիական թատրոնում։ 2013-2014 թվականներին եղել է բալետի առաջատար մենակատար։ Հյուրախաղեր է ունեցել տարբեր երկրներում։ 2014 թվականից որպես մենապարող աշխատանքի է անցել Կարելիայի Հանրապետության Երաժշտական թատրոնում, 2015 թվականից որպես հրավիրված արտիստ աշխատել է Մոսկվայի «Ballet du Classic» թատրոնում։


== Ներկայացումներ ==
Արամ Խաչատրյանի «Սպարտակ» (Կրասոս)
Ս.Պրոկոֆևի «Ռոմեո և Ջուլիետ» (Տիբալտ)
Սերգեյ Պրոկոֆևի «Ռոմեո և Ջուլիետ» (Բենվոլիո), «Մոխրոտը» (Ընկերներ)
Պունիի «Կորսար» (Պադեդե)
.Մինկուսի «Դոն Կիխոտ» (Պադեդե)
Պյոտր Չայկովսկու «Շչելկունչիկ» (Արքայազն, արաբական պարեր)
Լեո Դելիբի «Կոպելիա» (Պադեդե), «Ամառային գիշերվա երազանք» (Դեմետրիուս)


== Ծանոթագրություններ ==


== Արտաքին հղումներ ==
Спектакль Inspirati Motus / Вдохновленный движением
Չեխիայի դրոշ

Չեխիայի Հանրապետության դրոշ, Չեխիայի Հանրապետության պետական խորհրդանիշներից է։ Լայնքի և երկայնքի հարաբերակցությունը 2։3 է։ Իրենից ներկայացնում է ուղղանկյուն պաստառ, որը կազմված է երկու հավասար հորիզոնական շերտերից. վերևինը՝ սպիտակ, ներքևինը՝ կարմիր, խսկ ձախ կողմում հավասարակող կապույտ եռանկյուն։


== Պատմություն ==
Որպես Չեխիայի պաշտոնական պետական դրոշ փոխարինել է նախկին Չեխոսլովակիայի դրոշին՝ ընդունված 1920 թվականին։
Չեխոսլովակիայի մասնատումից հետո, երկար ժամանակ քննարկվում էր, թե ինչ տեսք պիտի ունենա պեսական դրոշը։ 12-րդ դարից սկսած Չեխիայի թագավորության ազգային գույներն էին սպիտակը և կարմիրը, որոնք գալիս էին գերբից (արծաթագույն առյուծը ծիրանագույն վահանի վրա)։ 1918 թվականին սպիտակ-կարմիր դրոշը դարձավ Չեխոսլովակիայի ոչ պաշտոնական դրոշը, 1920 թվականին ձողամաս կողմում ավելացավ կապույտ եռանկյունի, խորհրդանշելով Սլովակիան, և այդ տեսքով դրոշը պաշտոնապես հաստատվեց։
1939-1945 թվականներին Բոհեմիայի և Մորավիայի պրոտեկտորատի գոյության շրջանում դրոշը իրենից ներկայացնում էր սպիտակ, կարմիր և կապույտ հավասար հորիզոնական գծերով պաստառ, որի սպիտակ և կարմիր գծերը խորհրդանշում էին Բոհեմիան (Չեխիան), իսկ սպիտակը, կարմիրը և կապույտը՝ Մորավիան։
1993 թվականի Չեխոսլովակիայի մասնատումից հետո չեխերն ընդունեցին Չեխոսլովակիայի հանրապետության դրոշին նույնականը՝ խախտելով օրենսդրական այն ակտը, որով արգելվում էր օգտագործել Չեխիայի և Սլովակիայի դաշնային պետության խորհրդանշերը։
Այն պետությունների անվանումները, որոնք մտնում են Չեխական հանրապետության մեջ.

28.10.1918 — Չեխոսլովակիա
14.11.1918 — Չեխոսլովակիայի հանրապետություն
23.11.1938 — Չեխոսլովակյան հանրապետություն
15.03.1939 — Բոհեմիայի և Մորավիայի պրոտեկտորատ
03.04.1945 — Չեխոսլովակյան հանրապետություն
11.07.1960 — Չեխոսլովակիայի սոցիալիստական հանրապետություն
29.03.1990 — Չեխոսլովակիայի ֆեդերատիվ հանրապետություն
20.04.1990 — Չեխիայի և Սլովակիայի ֆեդերատիվ հանրապետություն
01.01.1993 — Չեխիայի հանրապետություն


== Նմանատիպ դրոշներ ==
(21387) Վաֆախալիլ

(21387) Վաֆախալիլ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21387) Վաֆախալիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հանրահավաքներ Ռուսաստանում (մարտ, 2017)

2017 թվականի մարտի 26-ին սկսված հանրահավաքներ Ռուսաստանում, մասսայական հակակառավարական, հակապուտինյան  բողոքի միջոցառումներ, որոնք տեղի են ունեցել Ռուսաստանի ավելի քան 80 քաղաքներում։ Հանրահավաքները սկսվել են 2017 թվականի մարտի 26-ի առավոտյան Ցույցերի շարժառիթ է հանդիսացել ռուս ընդդիմադիր գործիչ Ալեքսեյ Նավալնիի իրականացված հակակոռուպցիոն հետաքննությունը («Он вам не Димон», Նա ձեզ համար Դիմոնչիկ չէ), որի շրջանակներում ՌԴ վարչապետ Դմիտրի Մեդվեդևին անմիջականորեն առնչվող բազմաթիվ կոռուպցիոն գործընթացներ են բացահայտվել։


== Նախապատմություն ==

2017 թվականի մարտի 2-ին Ալեքսեյ Նավալնիի հիմնած «Կոռուպցիայի դեմ պայքարի հիմնադրամը» հրապարակում է «Он вам не Димон»(ռուս.) (Նա ձեզ համար Դիմոնչիկ չէ) հետաքննական ֆիլմը, որտեղ ասվում էր, որ Ռուսաստանի վարչապետ Դմիտրի Մեդվեդևին են պատկանում Ռուսաստանում և եվրոպական մի շարք երկրներում գտնվող բազմաթիվ թանկարժեք հողամասեր, առանձնատներ, բնակարաններ, բարձրակարգ զբոսանավեր, խաղողի ընդարձակ այգիներ, գինեգործարաններ և այլն։
Ֆիլմի հրապարակումից հետո Ռուսաստանի իշխանությունների կողմից չհաջորդեց քաղաքական գնահատական և համապատասխան իրավական հետաքննության իրականացում, ինչին հաջորդեց 2017 թվականի մարտի 14-ին Ալեքսեյ Նավալնիի ելույթը, որով նա կոչ էր անում նույն թվականի մարտի 26-ին ՌԴ բնակավայրերում իրականացնել փողոցային բողոքի միջոցառումներ։ Կոչին արձագանքեցին ռուսական շուրջ 95 քաղաքի ներկայացուցիչներ, ինչպես նաև 4 քաղաքներ այլ երկրներում (Լոնդոն, Պրահա, Բազել, Բոն։
Ա.Նավալնիի կոչից հետո Ռուսաստանի Դաշնության Ներքին գործերի նախարարության գլխավոր վարչությունը հայտարարություն տարածեց, որ կոչ էր անում բնակչությանը չմիանալ սպասվող բողոքի միջոցառումներին, քանի որ մասնակցության դեպքում անձը կտուգանվի 20.000 ռուսական ռուբլով կամ կդատապարտվի մինչև 100 ժամ հարկադիր աշխատանքի կամ էլ ազատազրկման։


== Տեղական իշխանությունների հետ համաձայնություն ու խոչընդոտներ ==
Ըստ Ա.Նավալնիի մամլո քարտուղար Կրռա Յարմիշի հայտարարության՝ բողոքի միջոցառումների անցկացումը հնարավոր է եղել համաձայնեցնել ռուսական  24 քաղաքի տեղական իշխանությունների հետ։
Սակայն մնացած քաղաքներում բողոքի միջոցառումներ իրականացնել թույլտվություն Ա.Նավալնիի կողմնակիցները չստացան և համարվեցին անօրինական։


== Բողոքի միջոցառումներ ==
2017 թվականի մարտի 26-ին, ի համերաշխություն Ալեքսեյ Նավալնիի կոչի, հազարավոր ռուսաստանցիներ Ռուսաստանի բազմաթիվ բնակավայրերում դուրս եկան փողոց մասնակցելու հակաիշխանական, հակակոռուպցիոն բողոքի միջոցառումների։ Ըստ ռուսական իրավապահ մարմինների հրապարակած տվյալների՝ ավելի քան 500 մարդ ձերբակալվել է, այդ թվում՝ նաև Ալեքսեյ Նավալնին։


== Ծանոթագրություններ ==


== Արտաքին հղումներ ==
Он вам не Димон. Ալեքսեյ Նավալնիի ղեկավարած «Կոռուպցիայի դեմ պայքարի հիմնադրամի» պատրաստած հետաքննական ֆիլմը:(ռուս.)
Լահո (այլ կիրառումներ)

Լահո անունը կամ տերմինը կարող է վերաբերել հետևյալ հոդվածներին․

Լահո - գյուղ Էստոնիայի Մոոստե շրջանի կազմում։
Լահո - գյուղ Էստոնիայի Վեռիոռա շրջանի կազմում։
Շուշան (այլ կիրառումներ)

Շուշան, կարող է վերաբերել՝

Շուշան - շուշանազգիների ընտանիքի բազմամյա սոխուկավոր խոտաբույսերի ցեղ
Շուշան - պատկերազարդ շաբաթաթերթ
Վեդուգա

Վեդուգա (ռուս.՝ Ведуга), գետ Ռուսաստանում, հոսում է Վորոնեժի մարզում։ Գետի երկարությունը 94 կմ է,ավազանի տարածքը 1570 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերբիչանի

Սերբիչանի (ուկրաիներեն՝ Сербичани), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Սերբիչանի գյուղում բնակվում էր 1 570 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Culture Club

Culture Club, բրիտանական նոր ալիքի խումբ՝ ստեղծված 1981 թվականին Լոնդոնում, որը ստեղծագործում է փոփ ժանրում՝ սպիտակ սոուլ ոճի մասնիկներով և ակտիվորեն օգտվել են իրենց խմբի մենակատարի՝ Բոյա Ջորջայի վառ իմիջից։
Որոշ ժամանակ Culture Club-ը կազմել է Լոնդոնի նոր ռոմանտիկների շարժման մաս, հետագայում՝ ստեղծելով «Do You Really Want to Hurt Me» սինգլը, գլխավորել է Բրիտանիայի (և ևս տաս երկրի) հիթ-շքերթները, ինչը բերել է նրանց միջազգային ճանաչում։ Մեկ տարի անց «Karma Chameleon» սինգլը ամրապնդել է հաջողությունը, գլխավորելով աշխարհի հիմնական հիթ շքերթները։ Արդյունքում Culture Club-ը դարձել է Գրեմմիի դափնեկիր, 7 անգամ (սինգլով) գլխավորել է բրիտանական Top 10 (և 6 անգամ ամերիկյանը)։ Ամբողջ աշխարհում վաճառել են ավելի քան 35 միլիոն սկավառակ։ Խմբի լուծարումից հետո Բոյ Ջորջը սկսել է սոլո կարիերա, որը, կապված թմրանյութի հանդեպ ունեցած կախվածության և ռեաբիլիտացիայի դժվարությունների հետ,

էապես անկում է ապրել։


== Սկավառակագրություն ==


=== Ստուդիական ալբոմներ ===
Kissing to Be Clever (1982, #5 UK, #14 US)
Colour by Numbers (1983, #1 UK, #26 US)
Waking Up with the House on Fire (1984, #2 UK, #2 US)
From Luxury to Heartache (1986, #10 UK, # 32 US)
Don’t Mind If I Do (1999, #64 UK)


=== Հավաքածուներ ===
1987 This Time — The First Four Years
1993 At Worst… The Best of Boy George and Culture Club
1998 Greatest Moments — VH1 Storytellers Live
2002 Culture Club Box Set
2005 Greatest Hits
2005 Culture Club 2005 — Singles and Remixes


=== Սինգլներ ===


==== 1982 ====
«White Boy»
«I’m Afraid of Me»
«Mystery Boy» (միայն Ճապոնիայում)
"Do You Really Want to Hurt Me (#1 UK, #2)
«Time (Clock of the Heart)» (#3 UK, #2 US)


==== 1983 ====
«I’ll Tumble 4 Ya» (U.S./Canada)
«Church of the Poison Mind» (#2 UK, #10 US)
«Karma Chameleon» (#1 UK, #1 US)
«Victims» (#3 US)


==== 1984 ====
«Miss Me Blind»
«It’s a Miracle» (#3 UK, #13 US)
«The War Song» (#2 UK, #17)
«The Medal Song» (# 32)
«Mistake No. 3»
«Don’t Go Down That Street»
«Love is Love»


==== 1985—1986 ====
«Love Is Love» (1985)
«Move Away» (#7 UK, #12 US, 1986)
«God Thank You Woman» (1986)
«Gusto Blusto» (1986)


==== 1998—2002 ====
«I Just Wanna Be Loved» (#4 UK, 1998)
«Your Kisses Are Charity» (1999)
«Cold Shoulder»/«Starman» (2002)


== Ծանոթագրություններ ==


== Արտաքին հղումներ ==
Culture Club: официальный сайт
Culture Club VH1 Archived 2012-11-05 at the Wayback Machine.
Culture Club MTV
Culture Club Billboard Archived 2013-01-02 at Archive.is
Culture Club Rolling Stone Archived 2009-04-29 at the Wayback Machine.
Գազ ասեղնակերպ

Գազ ասեղնակերպ, բակլազգիների ընտանիքի թիթեռնակածաղկավորների ենթաընտանիքին պատկանող միամյա և բազմամյա խոտեր, կիսաթփեր և թփեր։ Այս ցեղիատեսակներից Հայաստանում կա մոտավորապես 125-ը։ Շատ ժամանակ առաջ ազգաբնակչության կողմից այն օգտագործվել է, որպես հեշտ բռնկվող նյութ և վառարաններում կրակ առաջացնելու համար։ Գազի կանաչ ճյուղերը այրվում են հեշտությամբ, որովհետև պարունակում են արժեքավոր խեժեր։
Ասեղնակերպ գազն ունի 70 սմ բարձրություն։ Նրա տերևները կենտ փետրաձև են և ունեն 5-7 զույգ տերևիկներ։ Ունդերը երկարավուն են։ Ծաղկի այս տեսակը տարածված է Կովկասում և Իրանում։ Առավել շատ տարածված է Շիրակում և Արագածում, Սևանի ավազանում, Վայքում, Մեղրիում, Արարատյան դաշտում։ Չորադիմացկուն է և առաջացնում է խորը արմատային համակարգ, որն էլ իր հերթին հասնում է գրունտային ջրերի։ Գազը լուսասեր է և չորադիմացկուն։
Կոմսոմոլսկի (Ադըղեա)

Անվան այլ կիրառումների համար տե՛ս՝ ԿոմսոմոլսկիԿոմսոմոլսկի (ռուս.՝ Комсомольский, ադըղե.՝ Комсомольскэр), ավան Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 160 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Փահլևանյան

Վարդան Փահլևանյան (փետրվարի 27, 1988(1988-02-27), Երևան, Հայկական ԽՍՀ, ԽՍՀՄ), հայ թեթևատլետ է, հեռացատկորդ, միջազգային սպորտի վարպետ, Հայաստանի բազմակի չեմպիոն, Եվրոպայի 3-րդ դիվիզիոնի թիմային առաջնության չեմպիոն (2009 թ., Սարաևո, Բոսնիա և Հերցեգովինա արդյունքը՝ 7մ 82սմ; 2011 թ., Ռեյկյավիկ, Իսլանդիա, արդյունքը՝ 7մ 90սմ), Եվրոպայի չեմպիոն (2011 թ.), 5-րդ Համահայկական խաղերի հաղթող (արդյունքը՝ 8,0մ), 2012 թ. Թբիլիսիում (Վրաստան) կայացած բաց առաջնության չեմպիոն (արդյունքը՝ 8մ 12սմ), 30-րդ Ամառային Օլիմպիական խաղերի մասնակից։
Անձնական մարզիչն է Հայաստանի վաստակավոր մարզիչ Զաուր Սարգսյանը։


== Աղբյուրներ ==


== Հղումներ ==
Վարդան Փահլևանյանի էջը 30-րդ Ամառային Օլիմպիական խաղերի պաշտոնական կայքում
panarmenian.net կայքի "Հայաստանի օլիմպիական հավաքականը. բարձրացում դեպի Օլիմպոս" ֆոտոշարք
Ալ-Ջազիրա

ալ-Ջազիրա (արաբ․՝ الجزيرة‎‎, նշանակում է «Կղզի» որ վերաբերում է Արաբական թերակղզիին) հեռուստատեսային ցանց, որի գրասենյակը գտնվում է Դոհայում։ Ալ-Ջազիրան սկսել է իբրև միայն արաբական լուրերի կայան, սակայն այժմ ընդարձակել է ցանցը բազմաթիվ տարբեր լեզուների։
ալ-Ջազիրայի պատրաստակամությունը հաղորդելու տարակարծիք տեսակետների վիճաբանություն է ստեղծել նախ արաբական երկրներում և սեպտեմբերի 11, 2001 թ.-ից հետո ամբողջ աշխարհում։ Այս վերջինը պատճառվել է ալ-Ջազիրայի հաղորդումից Ուսամա բեն Լադենի վիդեոների։


== Արտաքին հղումներ ==
ալ-Ջազիրան հայերեն Archived 2020-05-13 at the Wayback Machine.
ալ-Ջազիրայի վեբ-կայքեր
(Արաբերեն) Գեներալ ալ-Ջազիրայի վեբ-կայք
(Արաբերեն) Արաբերեն ալ-Ջազիրայի հեռատեսիլի կայան
(անգլերեն) Անգլերեն ալ-Ջազիրայի վեբ-կայք
(Արաբերեն) ալ-Ջազիրայի սպորտի վեբ-կայք Archived 2013-01-05 at the Wayback Machine.
(անգլերեն) ալ-Ջազիրայի Նյու-էրա վեբ-կայք
(Արաբերեն)/(անգլերեն) ալ-Ջազիրայի երեխաների կայանին վեբ-կայք Archived 2011-05-10 at the Wayback Machine.
(Արաբերեն) ալ-Ջազիրայի փաստագրական կայանին վեբ-կայք Archived 2011-02-04 at the Wayback Machine.
Ռոմազիեր

Ռոմազիեր (ֆր.՝ Romazières ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17294։


== Բնակչություն ==
Համայնքի բնակչությունը 2010 թվականին կազմում էր 72 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ռոմազիերի վիճակագրության ազգային ինստիտուտ (ֆր.)
Կիտիոն

Կիտիոն (հունարեն՝  Κίτιον), ՔԱ 13-րդ դարից մինչև 342 թվականը գոյություն ունեցած փոքր թագավորություն։ Տեղակայված է Կիպրոսի հարավային ափին, այժմյան Լարնական է։ Թագավորության կրոնը եղել է բազմաստվածությունը։ Պետական լեզուները հունարենը և փյունիկերենն էին։


== Տես նաև ==
Լարնակա
Լարնակայի շրջան


== Աղբյուրներ ==
Kition (անգլ.)


== Ծանոթագրություններ ==
Մուլեն Ռուժ (այլ կիրառումներ)

Մուլեն Ռուժ, կարող է վերաբերել՝

Մուլեն Ռուժ - հայտնի կաբարե Փարիզում
Մուլեն Ռուժ - 2001 թ. ավստրալամերիկյան մյուզիքլ-ֆիլմ
Մայրամուտ

Մայրամուտ, հորիզոնում լուսատուի անհետացումը։ Արևի մայրամուտը լուսատուի վերին եզրի անհետացման պահն է հորիզոնում։ Մայրամուտ հասկացությունը կարող է վերաբերել նաև լուսատուի անհետացման ամբողջ ընթացքին։
Մթնոլորտի ազդեցության պատճառով մայրամուտն ավելի ուշ է նկատվում, քան այն կնկատվեր մթնոլորտի բացակայության դեպքում։


== Նկարագրություն ==
Մայրամուտը հաճախ ավելի պայծառ է, քան արևածագը, և ունի ավելի վառ կարմիր ու նարնջագույն երանգներ։ Օրվա ընթացքում արևը տաքացնում է Երկրի մակերևույթը, հարաբերական խոնավությունը նվազում է, քամու արագությունը մեծանում է, իսկ փոշին բարձրանում է օդ։ Այնուամենայնիվ, արևածագի և մայրամուտի միջև տարբերությունները որոշ դեպքերում կարող են կախված լինել դիտորդի աշխարհագրական դիրքից։
Մայրամուտի ժամանակը փոխվում է տարվա ընթացքում և կախված է դիտարկման կետի աշխարհագրական լայնությունից, աշխարհագրական երկայնությունից և ծովի մակարդակից ունեցած բարձրությունից։
Հյուսիսային կիսագնդում՝ հյուսիսային արևադարձից հյուսիս, գարնանային գիշերահավասարի օրվանից մինչև աշնանային գիշերահավասարի օրը (այսինքն՝ մարտից մինչև սեպտեմբեր) մայրամուտը դիտվում է հյուսիս-արևմտյան բարձրաչափում, իսկ տարվա մնացած հատվածում՝ հարավ-արևմտյան բարձրաչափում։
Հարավային կիսագնդում՝ հարավային արևադարձից հարավ, գարնանային գիշերահավասարի օրվանից մինչև աշնանային գիշերահավասարի օրը (այսինքն՝ սեպտեմբերից մինչև մարտ) մայրամուտը դիտվում է հարավ-արևմտյան բարձրաչափում, իսկ տարվա մնացած հատվածում՝ հյուսիս-արևմտյան բարձրաչափում։
Գիշերահավասարի օրը մայրամուտը տեղի է ունենում գրեթե հենց Արևմուտքում Երկրի բոլոր կետերից դիտողների համար՝ բացառությամբ բևեռների։


== Պատկերասրահ ==


== Տես նաև ==
Օր
Երեկո


== Ծանոթագրություններ ==


== Արտաքին հղումներ ==
«Արևածագի և մայրամուտի ժամանակացույցը ըստ քաղաքների» (անգլերեն)։ Վերցված է 2012-10-23 
Երկրաբանական ծառայություն աստղագիտական իրադարձությունների, արևածագի և մայրամուտի ժամանակի հաշվարկման համար
Մայրամուտի տեսահոլովակ
Սեմյոնովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍեմյոնովկաՍեմյոնովկա (ռուս.՝ Семёновка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծախնիսծղարո

Ծախնիսծղարո (վրաց.՝ წახნისწყარო), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Ադիգենից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 41 մարդ։


== Ծանոթագրություններ ==
Պուասոնի գործակից

Պուասոնի գործակից, առաձգական մարմնի նյութի ֆիզիկական բնութագիր, որը հավասար է մարմնի տարրի լայնական և երկայնական հարաբերական դեֆորմացիաների բացարձակ արժեքների հարաբերությանը։ Մուծել է Սիմեոն Պուասոնը։


== Նկարագրում ==
Ուղղանկյուն զուգահեռանիստը x առանցքի ուղղությամբ ձգելիս այդ առանցքի երկայնքով տեղի է ունենում երկարացում՝

  
    
      
        
          ε
          
            x
          
        
        =
        
          
            
              
                a
                
                  1
                
              
              −
              a
            
            a
          
        
        >
        0
      
    
    {\displaystyle \varepsilon _{x}={\frac {a_{1}-a}{a}}>0}
  ,իսկ у և z ուղղահայաց առանցքների երկայնքով՝ սեղմում.

  
    
      
        
          ε
          
            z
          
        
        =
        
          
            
              
                c
                
                  1
                
              
              −
              c
            
            c
          
        
        <
        0
      
    
    {\displaystyle \varepsilon _{z}={\frac {c_{1}-c}{c}}<0}
  ,այսինքն՝ զուգահեռանիստի լայնական կտրվածքի նեղացում։
Պուասոնի գործակիցը հավասար է՝ 

  
    
      
        
          ν
          
            y
            x
          
        
        =
        
          |
          
            
              
                ε
                
                  y
                
              
              
                ε
                
                  x
                
              
            
          
          |
        
      
    
    {\displaystyle \nu _{yx}=\left|{\frac {\varepsilon _{y}}{\varepsilon _{x}}}\right|}
  կամ 

  
    
      
        
          ν
          
            z
            x
          
        
        =
        
          |
          
            
              
                ε
                
                  z
                
              
              
                ε
                
                  x
                
              
            
          
          |
        
      
    
    {\displaystyle \nu _{zx}=\left|{\frac {\varepsilon _{z}}{\varepsilon _{x}}}\right|}
  Իզոտրոպ մարմնի դեպքում Պուասոնի գործակիցի մեծությունը չի փոխվում ոչ ձգումը սեղմումով փոխարինելիս, ոչ էլ դեֆորմացիայի առանցքների փոփոխության ժամանակ, այսինքն՝ 
  
    
      
        
          ν
          
            x
            y
          
        
        =
        
          ν
          
            y
            x
          
        
        =
        
          ν
          
            z
            x
          
        
        =
        ν
      
    
    {\displaystyle \nu _{xy}=\nu _{yx}=\nu _{zx}=\nu }
  ։
Անիզոտրոպ մարմիններում Պուասոնի գործակիցը կախված է առանցքների ուղղությունից։ Պուասոնի գործակիցը, առաձգականության մոդուլներից մեկի հետ, որոշում է իզոտրոպ մարմնի բոլոր առաձգական հատկությունները։ Պուասոնի գործակցի մեծությունը մետաղական նյութերի մեծ մասի համար մոտ է 0,3-ի։
Նիկոլայ Ուդովիչենկո

Նիկոլայ Ուդովիչենկո (ռուս.՝ Никола́й Никола́евич Удовиче́нко, հունվարի 19, 1962(1962-01-19)), ռուսական դիվանագետ։ 1-ին դասի արտակարգ և լիազոր դեսպանորդ (2015 թվական)։


== Биография ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1984)։ Դիվանագիտական գործունեությունեությամբ սկսել է զբաղվել 1984 թվականից։ Տիրապետում է անգլերեն և հունգարերեն լեզուներին։

2004-2005 թվականներին՝ ՌԴ ԱԳՆ ԱՊՀ երկրների երկրորդ դեպարտամենտի բաժնի պետ։
2005-2013 թվականներին՝ ՌԴ ԱԳՆ ԱՊՀ երկրների երկրորդ դեպարտամենտի փոխտնօրեն։
2013 թվականի ապրիլի 1-ից-2018 թվականի ապրիլի 20-ը՝ Նիգերիայում Ռուսաստանի Դաշնության արտակարգ և լիազոր դեսպան։
2019 թվականի հունվարի 30-ից՝ Ղրղզստանում Ռուսաստանի Դաշնության արտակարգ և լիազոր դեսպան։Ամուսնացած է, ունի չափահաս որդի և դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2008 թվականի դեկտեմբերի 17)։
1-ին դասի արտակարգ և լիազոր դեսպանորդ (2015 թվականի դեկտեմբերի 22)։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Նիգերիայում Ռուսաստանի դեսպանատան կայքում
Սալուրքյոյ

Սալուրքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռոբերտ Քոլման Ռիչարդսոն

Ռոբերտ Քոլման Ռիչարդսոն (անգլ.՝ Robert Coleman Richardson, հունիսի 26, 1937(1937-06-26)[…], Վաշինգտոն, Կոլումբիայի շրջան, ԱՄՆ - փետրվարի 19, 2013(2013-02-19)[…], Իթակա, Նյու Յորք, ԱՄՆ), ամերիկացի ֆիզիկոս, աշխատել է Քոռնելի համալսարանում։ 1996 թվականի Ֆիզիկայի Նոբելյան մրցանակի դափնեկիր։ Մրցանակը ստացել է համատեղ Դևիդ Լիի և Դուգլաս Օշերոֆի հետ, «Հելիում-3-ի գերհոսունության հայտնաբերման համար»։
Ուսանել է Վիրջինիայի պոլիտեխնիկական ինստիտուտում, որտեղ ստացել է բակալավրի աստիճան 1958 թվականին, և մագիստրոսի աստիճան 1960 թվականին։ Փիլիսոփայության դոկտորի աստիճանը ստացել է Դյուկի համալսարանում 1965 թվականին։ Հանդիսանում է ԱՄՆ-ի Գիտությունների ազգային ակադեմիայի անդամ 1986 թվականից։
1959—1960 թվականները և ապա 1966 թվականից սկսած աշխատել է Քոռնելի համալսարանում, իսկ 1968 թվականից հանդիսանում է համալսարանի պրոֆեսոր։ 1990—1997 թվականները ղեկավարել է ատոմի և պինդ մարմնի ֆիզիկայի լաբորատորիան։ 1998—2003 թվականները հանդիսացել է համալսարանի պրոռեկտոր գիտական աշխատանքի ուղղությամբ։
Հիմնական գիտական աշխատանքը կապված է եղել ցածր ջերմության ֆիզիկայի և գերհոսունության հետ։ 1972—1974 թվականները համատեղ Դ. Լիի և Դ. Օշերոֆի հետ հայտնաբերել է հելիում-3 իզոտոպի գերհոսունության երևույթը, որի համար և նրանց շնորհվել է Ֆիզիկայի Նոբելյան մրցանակ 1996 թվականին։


== Ծանոթագրություններ ==


== Արտաքին հղումներ ==
Ռ. Ք. Ռիչարդսոն. «Պոմերանչուկի էֆեկտ». Նոբելյան դասախոսություն // «Ֆիզիկական գիտությունների հաջողություններ», հատոր 167, թողարկում 12, դեկտեմբեր 1997
Ռոբերտ Ռիչարդսոնի էջը Քոռնելի համալսարանի կայքում (archive.org կայքում պահպանված տարբերակ) (անգլ.)
Տեղեկություններ Նոբելյան կոմիտեի կայքում (անգլ.)
Ռիչարդսոնի հետ տեսահարցազրույց (անգլ.)
Պետրովո (գյուղ, Յարցևսկի շրջան)

Անվան այլ կիրառումների համար տե՛ս՝ ՊետրովոՊետրովո (ռուս.՝ Петрово), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոլեգին հողմերի դարավանդ (այլ կիրառումներ)

Մոլեգին հողմերի դարավանդ անունը կարող է վերաբերել հետևյալին.

Մոլեգին հողմերի դարավանդ, անգլիացի գրող և պոետ Էմիլի Բրոնտեի միակ վեպը։
Մոլեգին հողմերի դարավանդ (ֆիլմ, 1939)
Մոլեգին հողմերի դարավանդ (ֆիլմ, 2011)


== Ծանոթագրություններ ==
Վիրտուալ մասնիկներ

Վիրտուալ մասնիկներ, տարրական մասնիկներ, որոնք գոյություն ունեն միայն փոխազդեցության պրոցեսների միջանկյալ վիճակներում և չեն կարող գրանցվել մասնիկների դետեկտորներով կամ հաշվիչներով։ Վիրտուալ մասնիկ հասկացությունը դաշտի քվանտային տեսության և տարրական մասնիկների տեսության հիմնական հասկացություններից է։ Վիրտուալ մասնիկի բնորոշ առանձնահատկությունն այն է, որ դրանց առաքման և կլանման պրոցեսում խախտվում են էներգիայի և իմպուլսի պահպանման օրենքները։ Հարաբերականության հատուկ տեսության մեջ դա հավասարազոր է մասնիկի հանգստի զանգվածի, իմպուլսի և էներգիայի միջև եղած առնչության խախտմանը։ Նշված խախտումը, ինչպես և վիրտուալ մասնիկների բուն գոյությունը, որոնք դասական ֆիզիկայի տեսանկյունից անհնար են, անորոշությունների քվանտամեխանիկական սկզբունքի դրսևորումներից են։ Միևնույն ժամանակ, անորոշությունների առնչությունները սահմանափակում են վիրտուալ մասնիկների միջին գոյատևողությունը։
Մրգավետի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Մրգավետ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ուզեիր Հաջիբեկով

Ուզեիր Աբդուլ Հուսեյն օղլի Հաջիբեկով (ադրբ.՝ Üzeyir bəy Əbdülhüseyn oğlu Hacıbəyli, ռուս.՝ Узеир Абдул-Гусейн оглы Гаджибеков, սեպտեմբերի 6 (18), 1885, Աղջաբեդ, Շուշիի գավառ, Ելիզավետպոլի նահանգ, Ռուսական կայսրություն - նոյեմբերի 23, 1948(1948-11-23), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային կոմպոզիտոր, երաժշտագետ, հասարակական գործիչ, Ադրբեջանի ժամանակակից պրոֆեսիոնալ երաժշտության հիմնադիրը։ ԽՍՀՄ ժողովրդական արտիստ (1938), Ադրբեջանական ԽՍՀ ԳԱ ակադեմիկոս (1945)։ 


== Կենսագրություն ==
Սովորել է Մոսկվայի ֆիլհարմոնիկ ընկերությանը կից երաժշտական դասընթացներում (1911-1912) և Պետերբուրգի կոնսերվատորիայում (1913-1914)։
Հաջիբեկովը «Լեյլի և Մեջնուն» օպերայով (1907, բեմ.՝ 1908) սկզբնավորվել է մուղամային օպերայի ժանրը։ Գրել է ևս 5 մուղամային օպերա՝ «Շեյխ Սանան» (1909), «Ոուստամ և Զոհրաբ» (1910), «Շահ Աբբաս և Գուրշիդ բանու» (1912), «Ասլի և Քյարամ» (1912), «Գարուն և Լեյլա» (1915, չի բեմադրվել)։ Հաջիբեկովը նաև ադրբեջանական երաժշտական կոմեդիայի հիմնադիրն է՝ «Ամուսինը և կինը» (1909), «Սա չլինի, նա լինի» (1910), էկրանավորումը՝ 1958) և լայն ճանաչման արժանացած «Արշին սալ ալան» (1913, մի քանի անգամ էկրանավորվել է, ԽՍՀՄ պետական մրցանակ, 1946)։ Սովետական իշխանության տարիներին Հաջիբեկովը նպաստել է հանրապետությունում երաժշտական կրթության զարգացմանը հիմնել է երաժշտական դպրոց (1922), 1938-1948 թվականներին եղել է Ադրբեջանի կոնսերվատորիայի (1949 թվականից՝ Հաջիբեկովի անվան) պրոֆեսոր և տնօրենը, կոմպոզիտորների միության նախագահը (1938 թվականից)։
1926 թվականին կազմակերպել է ադրբեջանական առաջին բազմաձայն երգչախումբը, 1931 թվականին՝ նոտա կարդացող ժողովրդական երաժիշտների նվագախումբ, 1936 թվականին՝ պետական երգչախումբ, ստեղծել է ադրբեջանական առաջին մասսայական երգերը, կամերա-գործիքային երկեր են։ 1945 թվականից գլխավորել է Ադրբեջանի ԽՍՀ ԳԱ ադրբեջանական արվեստի ԳՀԻ։
Հաջիբեկովի ստեղծագործության բարձունքն է «Քյոռօղլի» հերոսա-վիպական օպերան (1937, ԽՍՀՄ պետական մրցանակ, 1941), որն առանձնանում է ժողովրդական կերպարային-ինտոնացիոն կառուցվածքի և արտահայտչական դասական միջոցների միասնությամբ (Երևանում բեմադրվել է 1942 թվականին)։ Նրա գրչին են պատկանումնում նաև հայրենասիրական երգեր, «Հայրենիք և ճակատ» կանտատը, «Սենսիզ» («Առանց քեզ») և «Սևգիլի ջանան» («Սիրուհի») ռոմանս գազելները (Նիզամու խոսքերով), «Ադրբեջանական ժողովրդական երաժշտության հիմունքները» տեսական աշխատությունը (1945)։ Հաջիբեկովը նաև Ադրբեջանի ԽՍՀ հիմնի երաժշտության (1945) ու գրական երկերի հեղինակ է։
1975 թվականին Բաքվում հիմնադրվել է Ուզեիր Հաջիբեկովի տուն-թանգարանը։


== Ծագումնաբանություն ==


== Ծանոթագրություններ ==
Կորդովադո

Կորդովադո  (իտալերեն՝ Cordovado), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 2681 մարդ, բնակչության խտություն՝ 217 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 33075։ Հեռախոսային կոդ՝ 0434։
Քաղաքի հովանավոր պաշտպանն է առաքյալ Անդրեյը։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝  0434 68058
Էլեկտրոնային փոստ՝ protocollo@com-cordovado.regione.fvg.it
Պաշտոնական կայք՝ http://www.comune.cordovado.pn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Լեսնոյ (քաղաքատիպ ավան, Պուշկինսկի շրջան)

Անվան այլ կիրառումների համար տե՛ս՝ ԼեսնոյԼեսնոյ (ռուս.՝ Лесной), քաղաքատիպ ավան Ռուսաստանի, Մոսկվայի մարզի Պուշկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 9021 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրեշներ

Հրեշներ, առասպելական, երևակայական արարածներ։ Պատկերացվել են անբնական ու զարհուրելի կերպարանքներով, բազմագլուխ, խառնածին ու այլաձև մարմնանդամներով։ Հրեշների վերաբերյալ հավատալիքներն առաջացել են նախնադարյան ժամանակներում՝ ահարկու և վնասակար կենդանիների հանդեպ երկյուղից, ինչպես նաև՝ «հոգեփոխության» (մահից հետո հոգու «տեղափոխումը» այս կամ այն կենդանու մեջ) նկատմամբ հավատից։
Շատ ժողովուրդներ, նաև հայերը, հրեշներին դիտել են չար դևերի ու կախարդների ծառաներ, որոնք, իբր, կերպարանափոխվելով մոլորեցնում և կորստյան են մատնում մարդկանց, ավերում արտերը, հափշտակում բերքը, պղծում անասուններին և այլն։ Հին հայերը հրեշներին, ըստ ենթադրյալ կերպարանքի, անվանել են վիշապ, վիշապառյուծ, քաղ, եղջերվաքաղ, արալեզ, ապառ, նհանգ, ընդղա, շուոտ, շուտիկ, համբարու (քարաթոշ, քարթոշ), ձիացուլ, ծովացուլ, եզնախոյ, հուշկապարիկ (վշկապարիկ, պարիկ, պայք, իշացուլ), նոխազոտ (մարդաքադ), ճիվաղ (ճևեղիկ) և այլն։ Քրիստոնեական եկեղեցին թեև պայքարել է հրեշների հավատի դեմ, սակայն այն դրսևորվել է նաև միջին դարերում և հետո։


== Գրականություն ==
Ալիշան Ղ., Հին հավատք կամ հեթանոսական կրոնք հայոց, Վենետիկ, 1895։
Իվանիշչի

Իվանիշչի (ռուս.՝ Иванищи), գյուղ Ռուսաստանի, Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 1945 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալքալի

Խալքալի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==